สวัสดีครับ อยากจะปรึกษา เรื่องประจำเดือนผิดปกติของแฟนครับคือแฟนมีความผิดปกติ คือ ประจำเดือนจะไม่มาถ้าไม่กินยาคุม ถ้ากินยาคุมก็จะมาปกติ เคยไปตรวจที่โรงพยาบาลแล้ว ก็ได้ยาคุมกลับมาทาน พอไม่ทานประจำเดือนก็ไม่มา ลักษณะอาการแบบนี้มีวิธีการรักษามั้ยครับ กลัวมีผลกระทบต่อการมีบุตรของเรา
สวัสดีครับปกติ ประจำเดือนจะถูกกำหนดด้วยระดับฮอร์โมนที่ขึ้นลงตามรอบเดือน เว้นแต่ช่วงที่ตั้งครรภ์ ประจำเดือนจะถูกหยุดไว้ เพื่อเตรียมมดลูกสำหรับเด็กในครรภ์ กระนั้น หากประจำเดือนไม่มาตามปกติ และจะมาตอนใช้ยาคุมกำเนิด ก็เป็นไปได้ว่าอาจจะมีความผิดปกติในรังไข่จนไม่สามารถสร้างฮอร์โมนเพศได้อย่างสมดุล หรืออาจมีความผิดปกติที่ต่อมใต้สมอง จนทำให้การผลิตฮอร์โมนอย่างปกติ หรืออาจเกิดจากความผิดปกติอื่น เช่น ฮอร์โมนไทรอยด์ต่ำ เป็นต้นครับด้วยเหตุนี้ หากประจำเดือนไม่มาต่อเนื่องเช่นนี้ ขอแนะนำให้พบแพทย์ผู้เชี่ยวชาญด้านสูตินรีเวช เพื่อรับคำปรึกษา และ ตรวจหาสาเหตุที่แท้จริงเพิ่มเติมครับ ซึ่งหากมีปัญหาด้านการสร้างฮอร์โมน ก็อาจจำเป็นต้องพบแพทย์อายุรกรรมด้านต่อมไร้ท่อต่อไปครับ